laion/Wikipedia-Exotic huggingface dataset:
העץ הוא גבוה

"העץ הוא גבוה" (מוכר גם בשם "מה אכפת לציפור") הוא שיר בביצוע הלהקה הישראלית "אחרית הימים". חנוך לוין כתב את השיר, וזהר לוי הלחין אותו. אלי מגן היה הסולן. השיר התפרסם בנובמבר 1971 כסינגל מתוך אלבומהּ היחיד של הלהקה, "אחרית הימים", שיצא לאור ב־1972. סולו הגיטרה (האקוסטית) של יצחק קלפטר זכה להכרה נרחבת כאחד מסולואי הגיטרה הישראליים הטובים בכל הזמנים. הסולו מורכב משני טייקים שונים של נגינה שהודבקו יחדיו. באמצע הסולו ישנה טעות באחד התווים, טעות שהוחלט להשאירהּ בהקלטה. קלפטר סיפר: "את סולו הגיטרה בניתי מראש לפני כן, והקלטתי אותו בגיטרה קלאסית עם מיתרי ניילון, שהייתה שייכת לדני סנדרסון". סנדרסון הגיב: "את הגיטרה הזאת קניתי בטיול שעשיתי במקסיקו, בסביבות 1967. זהר [לוי] ביקש ממני להשאיל לו אותה להקלטה בתור חבר. אז נתתי". "העץ הוא גבוה" ערך את הופעת הבכורה שלו במצעד הגל הקל ב־15 בנובמבר 1971 וצעד ארבעה שבועות, עד 13 בדצמבר 1971, אז יצא מהמצעד. בשיאו הגיע למקום ה־16 ב־22 בנובמבר 1971. אקורדי השיר "העץ הוא גבוה" באתר Tab4u סרטון השיר "העץ הוא גבוה" באתר יוטיוב מילות השיר "העץ הוא גבוה" באתר שירונט האלבום "אחרית הימים", 1972, באתר Discogs נתוני היצירה, באתר אקו"ם "העץ הוא גבוה" בביצוע נורית גלרון ואלי מגן, באתר יוטיוב "העץ הוא גבוה" בביצוע גידי גוב ודנה ברגר, באתר יוטיוב "מה אכפת לציפור" ("העץ הוא גבוה") בביצוע גידי גוב ודנה ברגר ,אודיו, באתר יוטיוב "העץ הוא גבוה" בביצוע גבי שושן וקרן הדר, באתר יוטיוב "העץ הוא גבוה" בביצוע חמי רודנר וערן ויץ, באתר יוטיוב "העץ הוא גבוה" בביצוע דני רובס, מירי אלוני ואיה כורם, באתר יוטיוב אור ברנע, ועכשיו: סולו גיטרה – בעברית!, באתר ynet, ‏16 באוגוסט 2013 דויד פרץ, העץ הוא גבוה ("על השיר"), באתר tarbutil.cet.ac.il נטע אחיטוב, האבא של גיבורי הגיטרה, באתר הארץ דודי פטימר, לאחר פטירתו: בחזרה לראיון האחרון עם יצחק קלפטר ב"מעריב", באתר מעריב, 10 בדצמבר 2022 עדי נוי, צלילים מכוונים: השירים שעשו את הקריירה של יצחק קלפטר, באתר רשת 13, 9 בדצמבר 2022 תימורה לסינגר, הופעת המחווה ליצחק קלפטר היא הופעת ניצחון, באתר גלובס, 14 ביוני 2019 אבישי סלע, הרבה יותר מגיבור גיטרה ישראלי: יצחק קלפטר ז"ל 2022-1950, באתר Time Out תל אביב, 9 בדצמבר 2022 נעם רפפורט, הסיפורים מאחורי הסולואים הגדולים, agendamagazine.co.il, ‏23 במאי 2021 המצעד השבועי של קול ישראל מתאריך 15 בנובמבר 1971, באתר פזמונט המצעד השבועי של קול ישראל מתאריך 13 בדצמבר 1971, באתר פזמונט המצעד השבועי של קול ישראל מתאריך 22 בנובמבר 1971, באתר פזמונט
שירת הדרום

שירת הדרום (באנגלית: Song of the South) הוא סרט קולנוע של אולפני וולט דיסני שיצא לאקרנים בשנת 1946. סרט זה היה הראשון ששילב אנימציה ושחקנים חיים. עלילת הסרט והסיפורים המופיעים בו מבוססים על אוסף סיפורי הדוד רמוס, אוסף סיפורים מהפולקלור של אפרו-אמריקאים מדרום ארצות הברית שנאספו ועובדו על ידי ג'ואל צ'נדלר האריס. בעקבות טענות שהסרט גזעני ופוגעני כלפי הקהילה האפרו-אמריקנית, דיסני חדלו להקרין או להפיץ אותו החל משנת 1986, והוא לא שוחרר מעולם באופן רשמי בווידאו ו-DVD. אם כי בסוף 2022 הסרט הועלה ליוטיוב בחלוקה ל-30 סרטונים בני 2-3 דקות כל אחד. הסרט מתרחש בתקופת השיקום שלאחר מלחמת האזרחים האמריקאית. ילד בשם ג'וני והוריו, סאלי וג'ון, עוזבים את מקום מגוריהם ועוברים אל בית סבתו בג'ורג'יה. כשהם מגיעים אל בית הסבתא נודע לילד שאביו עוזב לצורכי עבודה והוא ואמו יגורו בבית סבתו. הילד המבולבל בורח מבית סבתו בתקווה להגיע לאביו שנמצא במדינות הצפון. לפני שעוזב הילד את חוותה של סבתו הוא פוגש משרת זקן, הדוד רמוס, שהוא מספר סיפורים, את הילדה גיני ואחיה ג'ייק וג'ו, ואת בנו של הדוד רמוס-טובי. הדוד רמוס מרגיע את הילד ומשכנע אותו לחזור לבית סבתו בזכות סיפוריו על אחא ארנב שמחליט לעזוב את ביתו ויוצא למסע הרפתקאות בו הוא פוגש את אחא שועל ואחא דוב הרוצים ללמד אותו לקח על תעלוליו אך ללא הצלחה. הטענות לגזענות בסרט נסובו סביב מספר נושאים: זמן ההתרחשות לא מצוין בפרוש בסרט, ולכן צופי הסרט עלולים לחשוב שדמויות השחורים הם עבדים. מכיוון שהסרט מציג את החיים בחווה כאידיליים ושמחים, אפשר לפרשו כתמיכה בעבדות. עובדי החווה השחורים שרים כמה שירים, במהלך העבודה ובדרכם אליה או ממנה, וגיבור הסרט, המשרת הדוד רמוס, מספר על ימים מאושרים בהם אי אפשר שלא לשיר. ניתן לפרש זאת כחיזוק לטענת תומכי העבדות ששירת העבדים היא הוכחה שטוב להם. גם אם מבינים שאין בסרט עבדים אלא רק משרתים, עדיין השחורים מוצגים כשמחים במעמדם החברתי הנמוך. כמה סיפורים השזורים בעלילת הסרט ניתן לפרשם כמסר שאי אפשר לברוח מהגורל, ועל כל אחד להשלים עם מקומו. בסרט מוזכר המונח "tar-baby", מונח שיש לו משמעויות רבות, ביניהן כינוי גנאי לשחורים. מנגד, נטען שהסרט שם שחקנים שחורים במרכז, באופן חריג לתקופתו, וכן מציג את דמויותיהם בצורה חיובית, בעוד שהנבלים הם לבנים. כמו כן הוא מציג ידידות בין-גזעית, והסיפורים שבו מבוססים על פולקלור אפרו-אמריקני. "זי-פה-די-דו-דה": הושר פעמיים - בתחילה על ידי הדוד רמוס ובסוף הסרט על ידי הילדים. "מה שלומך": הושר על ידי הדוד רמוס, הארנב, ודמויות מצוירות נוספות. "לכל אחד יש מקום צחוק משלו": הושר על ידי הארנב. מדיה וקבצים בנושא שירת הדרום בוויקישיתוף "שירת הדרום", במסד הנתונים הקולנועיים IMDb (באנגלית) "שירת הדרום", באתר נטפליקס "שירת הדרום", באתר AllMovie (באנגלית) "שירת הדרום", באתר Rotten Tomatoes (באנגלית) "שירת הדרום", באתר Box Office Mojo (באנגלית) "שירת הדרום", באתר Metacritic (באנגלית) "שירת הדרום", במסד הנתונים הקולנועיים KinoPoisk (ברוסית) שירת הדרום, באתר אנציקלופדיה בריטניקה (באנגלית) "שירת הדרום" גרסה משוחזרת באורך מלא באתר Archive.org (באנגלית) מודעה 1 מודעה 2 Just How Racist Is ‘Song of the South,’ Disney’s Most Notorious Movie? , אתר Screencrush (אנגלית) ערוץ היוטיוב Song of the South Archive, לא ברור מדף זה האם ערוץ זה רכש את הזכויות לסרט מחברת וולט דיסני Is Song of the South too racist to screen? , קסן ברוקס, הגארדיאן (אנגלית) אתר מעריצים של הסרט
קרב אדריאנופול (1913)

המצור על אדריאנופול (1913) היה קרב בין האימפריה העות'מאנית לממלכת בולגריה במהלך מלחמת הבלקן השנייה והביא לכך שהאימפריה העות'מאנית כבשה מחדש את אדירנה.    הצבא העות'מאני בפיקודו של אנוור פאשה נכנס לאדירנה ב-22 ביולי 1913. אדירנה, קירקלרלי ודימטוקה נלקחו בחזרה. במלחמת הבלקן השנייה, הבולגרים לא יכלו להפגין התנגדות רבה שכן הותקפו מכל האזורים, וכך אדירנה שוב עברה לשלטון טורקי. האימפריה העות'מאנית זכתה בניצחונה האחרון בבלקן ולא איבדה שטחים רבים בתראקיה עד מלחמת העולם הראשונה. נגד כיבוש העיר על ידי הכוחות העות'מאניים ב-21 ביולי, הכללת אדירנה מחדש בארצות העות'מאניות הפכה רשמית רק עם הסכם קונסטנטינופול (1913) שנחתם עם ממלכת בולגריה ב-29 בספטמבר 1913. Cirilli, Gustave (1913). Journal du siège d'Andrinople: (Impressions d'un Assiégé). Chapelot. Paşa, Cemal (2001). Türkiye İş Bankası Kültür Yayınları. Tarihi, Edirne (2006). Edirne nin Yaşadığı İşgaller Ahmet Usal.
סאלבוטאמול

סאלבוטאמול (Salbutamol, אלבוטרול, שם מסחרי בישראל: ונטולין) היא תרופה המשמשת להקלת התקפי אסתמה (קצרת) ו-COPD. התרופה נכנסה לשימוש בשנת 1969 בבריטניה ובשנת 1980 בארצות הברית. סאלבוטאמול הוא אגוניסט של הקולטן לאדרנלין מסוג בטא 2 (β2-adrenergic receptor). הפעלת קולטן זה בסימפונות גורם להרפית שריר חלק, הרחבת הסימפונות והקלה על הנשימה (ברונכודילטציה). לסאלבוטאמול השפעה דומה על השריר החלק ברחם ולכן הוא משמש גם למניעת לידה מוקדמת. ההשפעות הלא רצויות של סאלבוטאמול כוללות השפעה על קצב הלב - האצת דופק (טכיקרדיה, לעיתים מסוג AVNRT), פלפיטציות, רעד שרירים , תחושת חוסר יציבות, כאב ראש ועוד. דווח גם על התמכרות לשימוש במשאפים וייתכן פרכוס עקב כך. סאלבוטמול גורם גם עליה ברמת חומצות שומן בדם, וירידה ברמת האשלגן בדם. סאלבוטאמול סולפט ניתן בדרך כלל ישירות לדרכי הנשימה (מתן מקומי), על ידי משאף, דיסקוס או מכשיר אינהלציה. בדרך זו הוא משפיע כמעט מיד, תוך השפעה מערכתית מיותרת מינימלית. דרכי מתן נוספות הן מתן פומי בכדורים או בסירופ ומתן תוך ורידי בעירוי (מתן סיסטמי). מספר רב של חולי אסתמה לא מגיבים למתן סיסטמי, כמו כן שיטות אלו דורשות רמה גבוהה יותר של החומר בגוף ועקב כך גורמות ליותר תופעות לוואי ולכן הן פחות מתאימות לטיפול בהתקף האסתמה. שיטת השאיפה נחשבת לשיטה המקובלת והעדיפה ביותר. שימוש בסאלבוטאמול נעשה במקרים הבאים: התקף אסתמה חריף הקלת סימפטומים בזמן טיפול באסתמה ומצבים אחרים של שיבוש בדרכי האוויר (כולל COPD) הגנה כנגד תופעות הקשורות לאסתמה מקרים מסוימים של היפרקלמיה הקלה להיווצרות כיח לחולי סיסטיק פיברוזיס ביחד עם החומרים איפראטרופיום ופולמוזים - דורנז אלפא. מניעה של לידה מוקדמת. הקלה בזמן התקפים של פרוקטלגיה פוג'קס. היריון: התרופה חודרת שליה, מעכבת התכווצות הרחם ועלולה לגרום לטכיקרדיה עוברית במינונים גבוהים. היא אינה אסורה בהריון אך יש לשקול היטב נזק לעומת תועלת בשימוש סיסטמי. שימוש מקומי (בשאיפה) מקובל בהריון. הנקה: מותר בשימוש מקומי, לא ידוע אם התרופה עוברת לחלב אם. השימוש בסאלבוטאמול בדרך כלל מומלץ עבור התקפי האסתמה חמורים. אם המטופל משתמש באופן קבוע להקלה על התקפי אסתמה ישנו צורך להתייעץ עם רופא. בכל מקרה, בזמן היריון או הנקה יש להתייעץ עם רופא. הסאלבוטאמול נמכר תחת שמות מסחריים רבים כגון: אירומיר, אסתלין, אסמול, בוונטול, סלבותרים, פרוונטיל, סלמול, סולטאנול, ונטולין וולמקס. מדיה וקבצים בנושא סאלבוטאמול בוויקישיתוף מידע על תרופות ה"ולמקס" - צורה של סלבוטמול באתר drugs.com K. M. Lulich, R. G. Goldie, G. Ryan, J. W. Paterson, Adverse reactions to beta 2-agonist bronchodilators, Medical Toxicology 1, 1986-7, עמ' 286–299 doi: 10.1007/bf03259844 גלקסוסמיתקליין (ישראל) בע"מ, רח' בזל .2 ,פתח תקוה, עלון לצרכן - ונטולין, ‏01/11/2016 H. F. Pratt, Abuse of salbutamol inhalers in young people, Clinical Allergy 12, 1982-3, עמ' 203–209 doi: 10.1111/j.1365-2222.1982.tb01640.x Martin T. Gaugg, Anna Engler, Yvonne Nussbaumer-Ochsner, Lukas Bregy, Metabolic effects of inhaled salbutamol determined by exhaled breath analysis, Journal of Breath Research 11, 2017-09-13, עמ' 046004 doi: 10.1088/1752-7163/aa7caa Anthony J. Viera, Noah Wouk, Potassium Disorders: Hypokalemia and Hyperkalemia, American Family Physician 92, 2015-09-15, עמ' 487–495 Treatment of proctalgia fugax with salbutamol inhalation הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ערב של יום בהיר

"ערב של יום בהיר" הוא שיר שכתב יהונתן גפן והלחין וביצע הזמר והמוזיקאי הישראלי אפרים שמיר. השיר התפרסם ב־1976 כסינגל מתוך אלבומם המשותף של שמיר ואשתו באותה התקופה, אַסְתָּר, "אפרים ואסתר שמיר" (1977). לחנו של השיר חובר ב־1976. כשנה לפני שיהונתן גפן קיבל את הלחן משמיר, ניסתה להקת "כוורת" להשיק קריירה בארצות הברית. ללהקה נקבע אודישן בחברת התקליטים "פולידור" (בארצות הברית). חברי "כוורת" היו מנגנים זה לזה דברים שחיברו (גם כאלה שלא יועדו ללהקה) במטרה לקבל פידבק מחבריהם. גם שמיר השמיע לחבריו את הלחן חסר המילים שחיבר. לקראת האודישן ידע שותפו של שמיר ללהקה דני סנדרסון ששירים היתוליים עם הווי ישראלי, כפי שהיו רוב שירי "כוורת", לא יעניינו את חברת התקליטים האמריקאית, והוא פנה לשמיר יום לפני האודישן בבקשה להשתמש בלחן שחיבר כחלק מהמגמה שלו להציג באודישן גם שירים רציניים. סנדרסון כתב ללחן של שמיר מילים באנגלית לשיר שנקרא "You Are My Soul". אף על פי כן הלהקה לא עברה את האודישן, ובזאת תם הניסיון של "כוורת" לפרוץ לארצות הברית. כשבני הזוג אפרים ואסתר שמיר עבדו על אלבומם המשותף, "אפרים ואסתר שמיר", שמיר מסר את הלחן שלו ליהונתן גפן, וזה כתב את "ערב של יום בהיר", שנכלל באלבום. בספרו "חומר טוב" כתב גפן שבכתיבה קיבל השראה מהשיר "A Hard Day's Night" של "הביטלס". השיר הוצג למצעד הפזמונים השבועי של רשת ג' ב־25 באוקטובר 1976 וצעד 12 שבועות, עד 31 בינואר 1977. בשיאו הגיע למקום השישי ב־20 בדצמבר 1976. במצעד הפזמונים העברי השנתי לשנת תשל"ז של התחנה הוא דורג במקום ה־17. אקורדי השיר "ערב של יום בהיר" באתר Tab4u סרטון השיר "ערב של יום בהיר" באתר יוטיוב מילות השיר "ערב של יום בהיר" באתר שירונט בכל זאת חברי הלהקה יצאו לסיבוב מחוף אל חוף והתקבלו בהתלהבות בעיקר אצל יהודי ארצות הברית. אפרים ואסתר שמיר (אלבום), באתר Discogs נתוני היצירה, באתר אקו"ם אפרים שמיר – "ערב של יום בהיר" (1977), באתר סטריאו ומונו תיעוד יוצרים של מפעל הפיס עם יואב קוטנר – אפרים שמיר (הגרסה הארוכה) (1:01:54 מתחילת הסרטון), סרטון בערוץ "מפעל הפיס", באתר יוטיוב, 6 בפברואר 2019 אמיר שוורץ, שלום במקטרת, נסיך במדבר וגשם כבד | השירים הגדולים של יהונתן גפן | "ערב של יום בהיר" – אפרים שמיר (1977), באתר ynet, ‏19 באפריל 2023 על השיר, באתר פזמונט יהונתן גפן, יגאל שוורץ (ע), חומר טוב, דביר, 2002, עמ' 68 המצעד השבועי של רשת ג' מתאריך 25 באוקטובר 1976, באתר פזמונט המצעד השבועי של רשת ג' מתאריך 31 בינואר 1977, באתר פזמונט המצעד השבועי של רשת ג' מתאריך 20 בדצמבר 1976, באתר פזמונט המצעד השנתי לשנת תשל"ז של רשת ג', באתר פזמונט
בוביט (פירושונים)

האם התכוונתם ל... בוביט – מין של תולעת אישים: ג'ון פרנקלין בוביט – איש חינוך אמריקאי לורנה וג'ון בוביט – זוג אמריקאי שהתפרסם לאחר שהאישה כרתה את איבר מינו של בעלה
2024 בצרפת

שנת 2024 בצרפת היא השנה בה צרפת תציין 1,037 שנות לאום. נשיא – עמנואל מקרון (REM) ראש ממשלה – אליזבת בורן (REM) עד 9 בינואר, מאז גבריאל אטאל 9 בינואר – הפוליטיקאי הצרפתי היהודי גבריאל אטאל ממונה לתפקיד ראש ממשלת צרפת, ובכך הפך לאדם הצעיר ביותר שכיהן בתפקיד ולאדם ההומוסקסואל המוצהר הראשון שמכהן בתפקיד. 26 ביולי – 11 באוגוסט - אולימפיאדת הקיץ ה-33 תתקיים בפריז שבצרפת. (קטגוריה:צרפתים שנפטרו ב-2024) 21 בפברואר – רוז'ה גימן, רופא ומדען מוח צרפתי, חתן פרס נובל לפיזיולוגיה או לרפואה (נולד ב-1924) 26 בפברואר – גבריאל באנון, כלכלן ואיש עסקים צרפתי-מרוקני, יועץ כלכלי של מדינאים וארגונים בארצות שונות (נולד ב-1928) 13 במרץ – פיליפ דה גול, אדמירל ופוליטיקאי צרפתי (נולד ב-1921) 21 במרץ – פרדריק מיטראן, פוליטיקאי, שחקן, תסריטאי, מגיש טלוויזיה, סופר, מפיק ובמאי צרפתי (נולד ב-1947) מדיה וקבצים בנושא 2024 בצרפת בוויקישיתוף
Hey Bulldog

"Hey Bulldog" (בעברית: "היי בולדוג") הוא שיר של להקת הרוק הבריטית הביטלס שיצא באלבום הפסקול שלהם מ-1969 Yellow Submarine. השיר נכתב בעיקר על ידי ג'ון לנון, אך הושלם באולפן ההקלטות על ידי לנון ועל ידי פול מקרטני. השיר הוקלט במהלך הצילומים של הקליפ לסינגל "Lady Madonna" בפברואר 1968, ימים בודדים לפני המסע של הלהקה להודו, ויחד עם "Lady Madonna", הוא אחד משירי הביטלס הבודדים המבוססים על ריף פסנתר. במקור שם השיר תוכנן להיות "You Can Talk To Me" - השורה שחוזרת על עצמה בפזמון השיר. במשך שנים ארוכות, "Hey Bulldog" היה שיר לא ידוע שלא זכה להרבה הערכה ותגובות בקטלוג של הביטלס; מאז הוא הוערך מחדש. אפל הוציאה את האלבום Yellow Submarine בארצות הברית ב-13 בינואר 1969, עם השיר "Hey Bulldog" כרצועה הרביעית, בין "All Together Now" ו-"It's All Too Much". האלבום יצא לאור בבריטניה ארבעה ימים לאחר מכן. ג'ף אמריק שיבח את נגינת הבס של מקרטני בהקלטה, ותיאר אותה כממציאה הגדולה ביותר שלו מאז זו של Sgt. Pepper's Lonely Hearts Club Band. במהלך פגישות אלה, צוות צילום צילם את הביטלס מקליטים את השיר באולפני אבי רוד של EMI לסרט תדמית שישוחרר במהלך נסיעתם המתוכננת בת ארבעת החודשים להודו (שמאוחר יותר נערכה יחד כסרט קידום מכירות לסינגל "Lady Madonna"). השיר שימש בקטע מסרט האנימציה צוללת צהובה. בתחילה, הוא הופיע רק בכמה הדפסים תיאטרליים אירופיים. הקטע נחתך מהגרסה האמריקאית על ידי מפיק הסרט, אל ברודקס, מכיוון שהוא וחברי הלהקה הרגישו שהקטע ארוך מדי. הקטע שוחזר לקראת הפצתו המחודשת של הסרט בשנת 1999. כדי לקדם את ההוצאה המחודשת, אפל חזרה לקטעים המקוריים שצולמו עבור סרט הפרומו של "Lady Madonna" וארגנה אותם מחדש לשימוש כקליפ קידום מכירות עבור "Hey Bulldog" (מכיוון שניתן לזהות מה הם ניגנו, ולכן ניתן לסנכרן את המוזיקה עם הקטעים המקוריים). הקליפ משנת 1999 נכלל בגרסת שלושת הדיסקים (שנקראו 1+) של אוסף הווידאו 1 של הביטלס משנת 2015. לדברי וולטר אוורט, למעט היכן שצוין: ג'ון לנון - שירה, פסנתר, גיטרה מובילה פול מקרטני - הרמוניה, שירה, גיטרה בס, טמבורין ג'ורג' האריסון - גיטרה רינגו סטאר - תופים מידע על היצירה "Hey Bulldog" באתר מיוזיק בריינז סרטון השיר "Hey Bulldog" באתר יוטיוב "Beatles Songwriting & Recording Database: Yellow Submarine". Beatlesinterviews.org. 1969-01-17. נבדק ב-2011-08-21. Time Out London Music (24 במאי 2018). "The 50 Best Beatles songs". Time Out London. נבדק ב-11 בדצמבר 2018. {{cite web}}: (עזרה) Walter Everett, The Beatles as musicians: revolver through the anthology, New York Oxford: Oxford University Press, 1999, עמ' 155, ISBN 978-0-19-512941-0 John C. Winn, The Beatles' recorded legacy, 1st ed, New York: Three Rivers Press, 2008, עמ' 157, ISBN 978-0-307-45157-6
Believe Me Now?

Believe Me Now? (בעברית: תאמין לי עכשיו?) הוא אלבום האולפן השני של הזמרת-יוצרת הבריטית בקי היל. האלבום יצא לאור ב-31 במאי 2024, על ידי חברות התקליטים פולידור רקורדס ו-Eko. בריאיון שהתקיים יחד עם עלי שאטלר למגזין "NME" על תהליך הקלטת האלבום ויצירתו, היל הצהירה: "לא רציתי שאנשים ישאלו 'מי זאת לעזאזל בקי היל?' אבל הפכתי לאדם הזה שיודע בדיוק מי היא. בהמשך הריאיון אישרה היל שאמנים ומפיקים כמו פריזי, מארק ראלף, טודלה טי, מאור, סולרדו, MJ Cole, ג'קס ג'ונס, קיר נטול, לואיס תומפסון, סוני פודרה וצ'ייס אנד סטטוס יופיעו באלבום. הסינגל המוביל של האלבום "Side Effects", ביחד עם הזמר לואיס תומפסון, יצא לאור ב-12 במאי 2023. השיר הגיע למקום ה-35 במצעד הסינגלים הבריטי ו-12 במצעדי סינגלי ואלבומי הדאנס הבריטיים בהתאמה. הסינגל השני "Disconnect", ביחד עם צמד המוזיקה האלקטרונית האנגלי צ'ייז & סטטוס, יצא לאור ב-14 ביולי 2023. השיר הגיע למקום השישי במצעד הסינגלים הבריטי, והפך לסינגל השישי של היל ושל צ'ייז & סטטוס החמישי של עשרת הגדולים בהתאמה. "Never Be Alone", ביחד עם סוני פודרה, יצא לאור כסינגל השלישי של האלבום ב-19 בינואר 2024. השיר הגיע למקום ה-32 במצעד הסינגלים הבריטי, והפך לסינגל התשע עשר של היל ולסינגל השני של פודרה בטופ ארבע, בהתאמה. "Outside of Love" יצא לאור כסינגל הרביעי של האלבום ב-28 במרץ 2024. האלבום Believe Me Now? באתר ספוטיפיי האלבום Believe Me Now? באתר אפל מיוזיק "Becky Hill Album Believe Me Now? May 31st". The Garnette Report (באנגלית). 2024-01-31. נבדק ב-2024-04-04. Believe Me Now? by Becky Hill on Apple Music (באנגלית אמריקאית), 2024-05-31, נבדק ב-2024-04-04 "Believe Me Now? CD". Becky Hill (באנגלית). נבדק ב-2024-04-05. Shutler, Ali (2024-01-30). "Becky Hill tells us about new album Believe Me Now?: "I'm not the underdog anymore"". NME (באנגלית בריטית). נבדק ב-2024-04-04. Johnson, Christopher (2 בפברואר 2024). "Becky Hill reveals all the details of her new album: Believe Me Now?". WECB. נבדק ב-4 באפריל 2024. {{cite web}}: (עזרה) Sky Magliola, Anna (12 במאי 2023). "Becky Hill releases her first solo single in more than a year 'Side Effects' 🙌". Hits Radio. נבדק ב-19 בינואר 2024. {{cite web}}: (עזרה) Okechukwu, Nmesoma (19 ביולי 2023). "Becky Hill x Chase & Status – Disconnect". Euphoria. נבדק ב-27 באוגוסט 2023. {{cite web}}: (עזרה) "NEVER BE ALONE". Official Charts (באנגלית). 2024-02-01. נבדק ב-2024-04-11. Brandle, Lars (2024-01-24). "Sonny Fodera Set For U.K. Top 40 With 'Never Be Alone'". The Music Network. נבדק ב-2024-04-13. Wilkes, Emma (2024-03-30). "Listen to Becky Hill's "big, anthemic" new single 'Outside Of Love'". NME (באנגלית בריטית). נבדק ב-2024-04-05.
בטטה ואדה

בטטה ואדה (במראטהית: बटाटा वडा, מילולית: פריטר תפוח אדמה) היא מנת מזון מהיר צמחונית פופולרית ממדינת מהאראשטרה בהודו. המנה מורכבת מקציצת מחית תפוחי אדמה מצופה בקמח חומוס, לאחר מכן מטוגנת בשמן עמוק ומוגשת חמה עם צ'אטני. קוטר הוואדה הוא בדרך כלל בסביבות שניים או שלושה סנטימטרים. באזורים אחרים של הודו, מנה זו ידועה גם בשמות אלו: בונדה, אלו ואדה, בטטה בונדה, תפוחי אדמה בונדה ותפוחי אדמה ואדה. על אף המקור המהאראשטרי, בטטה ואדה צברה פופולריות גם בשאר הודו. מילוי תפוחי האדמה והבלילה המשמשת לציפוי המילוי הם שני המרכיבים היחידים של בטטה ואדה. את תפוחי האדמה מבשלים, מועכים גס ומניחים בצד. התיבול הוא זרעי חרדל, צ'ילי, בצל ועלי קארי מטוגנים במחבת עם משחת שום-זנגביל, כורכום ומלח, ואז מבשלים אותם עם המחית. מכינים בלילה סמיכה באמצעות קמח חומוס, מתובל במלח, כורכום ואבקת צ'ילי אדום. לפעמים מוסיפים גם כמות קטנה של אבקת אפייה כדי שהבלילה תהיה אוורירית יותר. להכנת הלביבות, הכדורים הקטנים מתערובת תפוחי האדמה מצופים בבלילה ומטגנים בשמן צמחי חם. אפשר להשתמש במשחת צ'ילי אדום כדי להפוך את הוואדה לחריף. בטטה ואדות בדרך כלל מלווים בצ'אטני ירוק או בצ'אטני יבש, כמו שנגדאנה צ'אטני (צ'אטני באבקה יבשה עשוי מאגוזי אדמה כתושים) וצ'אטני שום-קוקוס. לעיתים קרובות, מתכוני ג'אין בטטה ואדה הם וריאציה המחליפה תפוחי האדמה בבננות לא בשלות עדיין. בטטה ואדה מוגש בדרך כלל חם מאוד עם צ'ילי ירוק וצ'אטני מסוגים שונים. הדרך הנפוצה ביותר לאכול את המנה הזו היא בצורת ואדה פאב. מדיה וקבצים בנושא בטטה ואדה בוויקישיתוף Deccan Herald: Bole to yeh vada pav hai! (אורכב 11.10.2008 בארכיון Wayback Machine) "A Brown Kitchen: Recipe for Batata Vadas With Dry Garlic Coconut Chutney". SFChronicle.com (באנגלית אמריקאית). 2020-03-04. נבדק ב-2020-09-20. Tarla Dalal (23 בפברואר 2007). Zero Oil, Soup Salads & Snacks. p. 67. ISBN 9788189491475. {{cite book}}: (עזרה) . Batata Vada is popular with certain recipe variations in the southern Indian states too and is called Bonda. The Times of India : Even Celebrities Love Vada Pav
אסמה ח'דר

אסמה ח'דר (בערבית: أسمى خضر; 25 בינואר 1952 - 20 בדצמבר 2021) הייתה עורכת דין, פמיניסטית, פעילת זכויות נשים וזכויות אדם ופוליטיקאית ירדנית. ח'דר נולדה בא-זבאבדה שליד ג'נין. לאחר התיכון היא למדה משפטים באוניברסיטת דמשק וסיימה את חוק לימודיה בשנת 1977. בהמשך, למדה מספר קורסים מדעיים ויישומיים בכמה מוסדות אקדמיים ואוניברסיטאות, וכן גופים ומכונים לזכויות אדם וארגונים ירדנים, ערבים ובינלאומיים. לאחר סיום הלימודים היא עברה לעמאן ועבדה שנתיים (1979-1978) בעיתון "אל-אח'באר" הירדני. היא החלה לעבוד במשרד עורך דין בעמאן ולאחר תקופת התמחות היא קיבלה רישיון עריכת דין ירדני בשנת 1982. בשנת 1984 היא פתחה משרד עצמאי והייתה בין הנשים הראשונות שעסקו בעריכת דין בירדן. היא התמקדה בנושאי זכויות אדם, ובהגנה על זכויות נשים וילדים. בשנת 1999 היא הייתה חברת הוועדה הלאומית שהוקמה על ידי משכילים ירדניים והביאה לביטול הסעיף בחוק שקבע ש"פשע (ממניע של) כבוד", אינו בר ענישה. אסמה ח'דר הייתה האישה הראשונה ששימשה בתפקיד דוברת ממשלת ירדן. בין השנים 2003–2005 היא הייתה שרת תרבות ובשנת 2013 כיהנה בתפקיד שרת המדינה. בין השנים 2013–2015 אסמה הייתה חברת הסנאט הירדני. תפקידים נוספים שמילאה: מזכירה כללית של "הנציבות הלאומית הירדנית לנשים" Jordanian National Commission for Women - JNCW מנהלת כללית ולאחר מכן יועצת של קבוצת זכויות נשים בירדן Solidarity is Global Institute - SIGI. חברת הוועדה המלכותית הירדנית לזכויות אדם. חברת הוועדה המלכותית להקמת מרכז החירות. חברת ועדת הניסוח המלכותית לאמנה הלאומית הירדנית. מדליית העצמאות הירדנית, מדרגה ראשונה, מאת הוד מלכותו המלך חוסיין על ניסוח האמנה הלאומית הירדנית בשנת 1991. פרס הכבוד של מגיני זכויות האדם מטעם Human Rights Watch. פרס האומות המאוחדות למאבק בעוני על תרומות להשגת יעדי המילניום לפיתוח 2003. מספר תעודות ופרסי הוקרה הקשורים להגנה על זכויות אדם וזכויות נשים ותרומה לפיתוח ועבודה סוציאלית. אסמה כתבה ותרמה למספר רב של ספרים, מאמרים, מדריכים מקצועיים וכן הייתה "מרצת מפתח" (keynote speaker) בפורומים ואירועים מקומיים ובינלאומיים שונים. ”אישה אחת יכולה לעשות את ההבדל. אינני בטוחה אם אני מנהיגה, אבל אני יודעת שלהיות כזו, זה אומר שאת קולטת את הצורך הדחוף לטפל בבעיה, שאת מרגישה צורך למלא מקום על ידי ייזום פעילויות, קמפיינים ותוכניות ולהתמקד בנושאים ספציפיים. אם אנשים בקהילה שלך באמת מאמינים שאת ממלאת צורך, הם יתמכו בך, ויעניקו לך את עמדת המנהיגות. כאשר אנשים סומכים עליך, הם יפנו אלייך כדי לעזור להם להגיע למטרות שלהם.” (הקדמה למדריך של ארגון הנשים הירדניות - Women’s Learning Partnership) ח'דר נפטרה מסרטן הלבלב ב-20 בדצמבר 2021, בגיל 69 בעמאן. Tributes pour in for human rights icon Asma Khader, Jordan Times, ‏2021-12-21 (באנגלית) معالي السيدة أسمى حنا خضر | مجلس الأعيان, senate.jo One Woman Can Make a Difference: In Loving Memory of Asma Khader | Women's Learning Partnership, learningpartnership.org RANA HUSSEINI, YEARS OF STRUGGLE - The Women’s Movement in Jordan, Friedrich-Ebert-Stiftung, Amman Office, 2021, עמ' 122 Asma Khader, www.law.upenn.edu (באנגלית) "معالي السيدة أسمى حنا خضر". The Jordanian Senate (בערבית). معالي السيدة أسمى حنا خضر | مجلس الأعيان, senate.jo By Rana F. Sweis, Asma Khader, Fighter for Women’s Rights in Jordan, Dies at 69, nytimes, 31 דצמבר 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אסמה ח'דר".